FAU, referat 09.01.24

Til stede:

Katrine Fjelde Amdal

Ragnhild Tyttlandsvik

Øyvind Mikal Ur

Linn Susanne Neverdahl

Leif Petter Sigmundstad

Wenche Langvik Voster

Fraværende: Randi Holta og Hanne Grytdal

Saker:

Wenche og Ragnhild informerte litt om møtet de hadde vært på i KFU (Kommunalt foreldreutvalg). Leif Petter og Linn Susanne deltar på neste KFU møte på KF skolen på Jørpeland, 22.02.

På KFU møtet ble blant annet gratisprinsippet drøftet, noe vi også snakket litt om i kveld. På NSO er det ingen klasseturer som krever dugnad eller annen pengestøtte, med unntak av Kongeparken tur som elevene pleier å ha på 7. trinn. Dette er i regi av foreldrene i skoletiden. FAU drøftet om det er et alternativ av de dekker turen for de som evt ikke har råd til å reise. Vi snakket også om det å gi gaver til lærer. Vi kan ikke kreve penger av foreldre, men dersom noen foreldre tar initiativ til å kjøpe en gave og si at de som vil kan vippse en liten sum tenker vi at dette er innenfor. Den som kjøper gaven må da være innforstått med at den kan oppleve å betale gaven selv, men at den er fra alle elevene i klassen. Erfaringene vi sitter med om dersom noen kjøper en gave, så er de fleste med, og summen som evt skal betales er lav.

Gjennomgang av forrige møtes referat. Der ble karneval, temauke og årshjul og skriv ang buss diskutert.

Karneval – gjennomføres i uke 6, 9. februar. Dette legges i forbindelse med fastelavn, og skolen står for servering av boller. Foreldre skal derfor ikke bake slik som i fjor.

Temauke – Skolen gjennomfører temauke om «helse og livsmestring» i uke 8. FAU foreslår følgende:

* Leif Petter spør Kenneth Vastveit om han kan ha førstehjelpskurs og fortelle om folkehjelpen og den jobben de gjør som frivillige.
* Leif Petter spør også Linn Andersen om hun kan ha hjerte-lunge rednings kurs.
* Leif Petter eller Kristina Sigmunstad vil snakke med elevene om viktigheten av bevegelse.
* Linn Susanne hører om Jakob Neverdahl kan snakke litt om legeyrket – hva er en lege? Litt om sykdom, for eksempel hvordan vet du at du har feber osv.
* Ragnhild hører om helsesykepleier Tove kan snakke litt om psykisk helse.

Vi har etterlyst skrivet som ble sendt skolen ang buss, og som skulle sendes videre hjem til alle elever og foresatte. Dette var gått litt i «glemmeboka», men har nå blitt snakket om i elevrådet og blir snart sendt hjem.

Katrine vil lage årshjul der vi får skrevet ned det vi jobber med i løpet av året, og hva som skal stå fast på planen fra år til år.

Det var kommet innspill fra foresatt om hva som blir alternativet når hjemmesiden legges ned. Det kommer ny hjemmeside, som blir linket opp fra kommunens hjemmeside. Dette skal gjøre det lettere å finne frem, samt brukervennlig. Alle skoler får da lik side.

De fleste som sitter i FAU er også klassekontakter. FAU drøftet dette, og at vi opplever at mange kanskje «lener» seg på at de som er klassekontakter og i FAU ordner det som skal ordnes av sosiale settinger og div. Flere gruer seg da kanskje for å ta på seg slike verv, og synes det blir for mye. FAU og klassekontakt er ikke samme rolle. Vi kommer til å ønske å fremme forslag om at de som er i FAU sitter for 2 år, og da ikke har rollen som klassekontakt. Vi ønsker også å delegere flere oppgaver videre, sånn flere får være med og bidra. Hva som skal være de ulike arenaenes oppgave vil vi drøfte i neste møte. Når vi nå får laget et årshjul i tillegg blir det kanskje enklere for alle å forstå hva vi jobber med, og terskelen for å bli med lavere.

Alle må huske å dele referat etter møter med klassene de representerer. Vi vil også be rektor legge det ut på hjemmesiden under FAU delen, + årshjulet vårt om hva vi jobber med.

Grillfest vil bli arrangert torsdag 13.juni. Her ønsker vi at det blir gjennomfører div leker som i fjor. Kanskje elevene på mellomtrinnet kunne fått ansvaret for å arrangere en lek hver, så det ble 3 leker/ aktiviteter. Vi må også skaffe bedre høyttaler til neste gang. Dette vil vi diskutere mer i møtet vi skal ha 21. mai.

Neste FAU møte blir mandag 04.03.24 kl 18, med påfølgende SU møte etterpå.

Referent

Wenche Langvik Voster